
SC2011-

REFERAT
privind modificarea şi completarea Hotărârii Consiliului Local nr. 20/25.01.2011 privind caietele de sarcini întocmite pentru licitaţiile publice organizate de Primăria Municipiului Timişoara
Specificul în spaţiile verzi îl constituie reamenajarea şi întreţinerea acestora, lucrări care constă în principal în plantarea de material dendrologic (arbori, arbuşti, plante floricole, gazon) precum şi lucrări de întreţinere a acestuia. 
Menţionăm de asemenea că în şedinţa ordinară a Consiliului Local al Municipiului Timişoara din 25.01.2011 la punctul 23 al Ordinei de zi s-a discutat ca Hotărârea Consiliului Local nr.431/30.11.2010 să fie explicitată, respectiv să fie aplicată pentru investiţiile în lucrările edilitare de infrastructură, apă-canalizare şi lucrări rutiere. Astfel s-a aprobat Hotărârea Consiliului Local  nr. 20/25.01.2011, privind modificarea şi completarea Hotârii Consiliului Local nr. 371/30.11.2010 privind Caietele de Sarcini întocmite pentru licitaţiile publice organizate de Primăria Municipiului Timişoara.
Ţinând cont de faptul că amenajările de spaţii verzi nu sunt lucrări de infrastructură, edilitare, propunem în acest sens modificarea art.2 a Hotărârii Consiliului Local  nr.20/25.01.2011 ce modifică art.1 a Hotărârii Consiliului Local  nr. 371/30.11.2010, care va avea următorul cuprins:

„Art.1: Pentru toate licitaţiile publice organizate de Primăria Municipiului Timişoara, care vizează lucrări edilitare de infrastructură: apă-canalizare, lucrări rutiere aflate în proprietatea municipalităţii, şi toate lucrările care înseamnă investiţii în infrastructură, se instituie obligativitatea întocmirii Caietelor de Sarcini, în sensul evaluării ofertelor, conform legii după cum urmează:

· 60% preţul;

· 35% durata

· 5% garanţia execuţiei.” 

